Un craiovean in varsta de 62 de ani a fost la un pas de a fi omorat de doi caini, un maidanez si un Rottweiler.

Incidentul a avut loc in cartierul Veteranilor, in spatele blocurilor ANL, intr-o zona cu case, iar barbatul a fost muscat de fata, de maini si de picioare. "Am fost practic sfasiat", marturiseste el, confrorm Gazeta de Sud.

"Luni, in jurul orei 9.30, s-a intamplat totul. Avand in vedere ca in weekend a plouat si locuim pe o strada de pamant, fara pic de piatra, care la orice ploaie devine impracticabila, m-am hotarat sa nu mai iau masina si sa merg pe jos pana la statia de autobuz de langa Parc. Locuiesc pe strada Aviatorilor, o zona cu case razlete, nu foarte populata. Cand am trecut de strada Infanteriei pe strada Vanatorii de Munte ca sa ajung in Potelu, am fost atacat de doi caini: un Rottweiler si un maidanez. I-am mai vazut si cu alte ocazii, insa mergeam cu masina si nu am fost in pericol. Vecinul meu are o fetita si mi-a spus in nenumarate randuri ca la doua-trei zile suna la ecarisaj sa vina sa ridice cainii din zona, de teama", a povestit Dorin Marin Miulescu.

Acesta se afla internat in prezent la Clinica de Chirurgie Maxilo-Faciala, iar joi a suferit o serie de interventii chirurgicale pentru inchiderea plagilor.

"Am trait momente de groaza, la un moment dat am simtit ca sunt la capatul puterilor. M-au muscat de fata, de maini, de picioare, am fost practic sfasiat. Norocul meu a fost ca in acel moment prin zona a trecut o masina de la Dedeman, in care se aflau doi tineri. Ei m-au salvat, au chemat ambulanta, datorita lor sunt in viata", a adaugat barbatul.

Sotia lui a depus plangere la Politie, iar cainele Rottweiler a fost ridicat de angajatii Serviciului de gestionare a cainilor fara stapan si transportat la Adapostul canin Breasta, unde s-a constatat ca nu are microcip.

In prezent se fac verificari pentru identificarea stapanului cainelui, iar dupa ce persoana vatamata va prezenta certificatul medico-legal se va face si incadrarea juridica a faptei, au explicat reprezentantii IPJ Dolj.